Diari Oficial de la Generalitat Valenciana


Sumari del DOGV 5849, del 15-09-2008 (2008/10746)

Informació pública del Programa d'Actuació Integrada del Sector Vores Urbanes II de Montesa.
--------------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10913


Data del document
:   10-09-2008

Organisme emissor
:   Jose Gimenez Tormo

Tipus de document
:   Informació Pública

Descriptors 

:   * Montesa
    * pla d'urbanisme
    * empresa privada

Informació pública del Programa d'Actuació Integrada del Sector Vores Urbanes II de Montesa. [2008/10636]  
L'Ajuntament de Montesa va assumir les bases generals de programació publicades com a annex II, en el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (DOCV núm. 5264 bis, de data 23 de maig de 2006).  
Mitjançant un acord plenari extraordinari, adoptat el 30 d'abril de 2008, publicat en el Diari Oficial de la Unió Europea, de data 11 de juny de 2008, així com en el Diari Oficial de la Comunitat Valenciana (DOCV núm. 5804), d'11 de juliol de 2008, l'Ajuntament de Montesa va acordar sotmetre a informació pública el concurs i les bases particulars per a l'adjudicació indirecta del Programa d'Actuació Integrada del Sector Vores Urbanes II, de sòl urbà residencial de Montesa; tot això, de conformitat amb el que preveu l'article 146 i següents de la Llei 16/2005, de 30 de desembre, Urbanística Valenciana (LUV) en relació amb l'article 280 i següents del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 19 de maig.  
Per això, José Giménez Tormo ha iniciat la informació pública de la seua proposta de programa per al desenvolupament del sector Vores Urbanes II, amb la protocol·lització dels següents documents elaborats per l'equip redactor format per les entitats Segura i Roldan Ingenieros, SL i Gesurtec, SL: memòria de l'alternativa tècnica, projecte d'urbanització, estimació preliminar de les indemnitzacions i proposició juridicoeconòmica que serà presentada en sobre tancat en l'Ajuntament de Montesa.  
Es fa constar que, d'acord amb l'article 134 de la LUV, en relació amb l'article 293 del ROGTU, en el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de Rafael Estevan Gordo, sítia en l'avinguda Jaume I, núm. 12 de Canals o bé en l'Ajuntament de Montesa, per a obtindre informació sobre els documents objecte d'exposició pública i presentar al·legacions, indistintament, en ajuntament o notaria.  
El present anunci servirà expressament de notificació, als efectes del compliment de l'article 59.4 de Llei Règim Jurídic i del Procediment Administratiu Comú, a aquells supòsits de comunicació a titulars cadastrals no identificats, per a aquells el domicili dels quals és desconegut o no es troben en la base de dades de la relació emesa pels organismes oficials i, per a aquells que, intentada la notificació, aquesta no haja estat possible.  
Aquest anunci substitueix el publicat en el DOCV núm. 5845, de 9 de setembre de 2008.  
Montesa, 10 de setembre de 2008. José Giménez Tormo.